Kate Raworth

Kate Raworth () er ein engelsk økonom og forfattar. Ho er opphavskvinna til , ein økonomisk modell som både tek omsyn til behova til menneske og tolegrensene til planeten. Raworth er tilknytta Oxford University Environmental Change Institute som , og professor ved Amsterdam University of Applied Sciences. 

Liv og virke
Raworth er utdanna ved Universitetet i Oxford, og blei inspirert av Andrew Graham, ein økonom som var tidleg ute med å leggje meir vekt på reelle forhold enn økonomiske modellar.

Frå 1994 til 1997 jobba Raworth på Zanzibar for . Frå 1997 til 2001 jobba ho med å skrive SN sin Developement Programme’s . Frå 2002 til 2013 jobba ho i velgjerdsorganisasjonen Oxfam.

I 2017 gav Raworth ut boka Doughnut Economics – Seven ways to think like a 21st century economist, der ho presenterer smultringmodellen. Boka har blitt omsett til over 20 språk.

I 2019 bidrog Raworth til å stifte DEAL (Doughnut Economics action lab), for å gjere det enklare å dele verktøy for akademikarar, organisasjonar og andre som jobbar for å setje ideane frå boka om smultringøkonomi ut i praksis.

I 2021 blei Raworth medlem av WHO sitt Council on the Economics of Health for All, som blir leia av .

Illustrasjonar og animasjonar
miniatyr|Smultring-økonomi, ei visuell framstilling av eit samfunn som er innanfor tolegrensene til planeten og der ingen menneske «fell gjennom holet». Illustrasjon frå boka til Raworth med same namn.
Kate Raworth er spesielt oppteken av visuell kommunikasjon. Ho argumenterer for at dei enkle figurane i økonomifaget, for eksempel kurva som viser tilbod og etterspurnad, er medverkande til den store innverknaden til økonomifaget i samfunnet. Difor legg ho mykje arbeid i visuell framstilling av alternative idear og poeng. 

Raworth har også laga animasjonsfilmar om smultringøkonomi, og ein dokkefilm («puppet rap battle») om omgrepet «{{ikkjeraud|rational economic man|rational economic man}}».

 Privatliv 
Raworth bur i Oxford. Ho er gift med forfattaren og filosofen .

Prisar og utmerkingar
Æresdoktorgrad ved Business School Lausanne, 2017
Kurt Rothschild Preis 2019
Æresdoktorgrad ved , 2021
Æresdoktorgrad ved University of York, 2022

Kjelder

Denne artikkelen bygger på «Kate Raworth» frå , den 30. mars 2024.

Bakgrunnsstoff
Heimesida til Kate Raworth
Doughnut economics action lab
TED talk April 2018

Kategori:Britiske økonomar
Kategori:Britiske forfattarar